**ხელშეკრულება №**

**სახელმწიფო შესყიდვის შესახებ**

**(კონსოლიდირებული ტენდერი №CON14-------)**

 ქ. თბილისი „--------“ „-------------------------“ 201-წ.

**ერთის მხრივ, -----------------------**, შემდგომში -„შემსყიდველი“, წარმოდგენილი ------------სახით და **მეორეს მხრივ,** **----------** შემდგომში - „მიმწოდებელი”, წარმოდგენილი ------------- სახით, ორივე ერთად წოდებული, როგორც „მხარეები“, ვმოქმედებთ, [,,სახელმწიფო შესყიდვების შესახებ“ საქართველოს კანონის](http://procurement.gov.ge/files/_data/geo/samartleblivi_aqtebi/saqartvelos_kanoni_saxelmwifo_shesyidvebis_shesaxeb.pdf) 202 მუხლის, ,,2014 წლის ნავთობპროდუქციის (საწვავის) სახელმწიფო შესყიდვის კონსოლიდირებული ტენდერის საშუალებით განხორციელების თაობაზე" საქართველოს მთავრობის 2013 წლის 5 დეკემბრის N1816 განკარგულებისა და [,,ნავთობპროდუქციის (საწვავის) კონსოლიდირებული ტენდერის ჩატარების წესისა და პირობების დამტკიცების თაობაზე“](http://procurement.gov.ge/index.php?lang_id=GEO&sec_id=38) სახელმწიფო შესყიდვების სააგენტოს თავმჯდომარის 2011 წლის 29 დეკემბრის N25 ბრძანების საფუძველზე, ვდებთ წინამდებარე ხელშეკრულებას შემდეგზე:

1. **გამოყენებული ტერმინების განმარტებები**

ხელშეკრულებაში გამოყენებულ ტერმინებს აქვთ შემდეგი მნიშვნელობა:

* 1. ხელშეკრულება სახელმწიფო შესყიდვის შესახებ“ (შემდგომში - „ხელშეკრულება“) - შემსყიდველსა და მიმწოდებელს შორის დადებული ხელშეკრულება, რომელიც ხელმოწერილია მხარეთა მიერ, მასზე თანდართული ყველა დოკუმენტით და ასევე მთელი დოკუმენტაციით, რომლებზეც ხელშეკრულებაში არის მინიშნებები.
	2. „ხელშეკრულების საორიენტაციო ღირებულება“ - საერთო თანხა, რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულებების სრული და ზედმიწევნით შესრულებისათვის.
	3. „დღე“, „კვირა“, „თვე“ - კალენდარული დღე, კვირა, თვე.
	4. „შემსყიდველი“ - ორგანიზაცია, რომელიც ახორციელებს შესყიდვას.
	5. „მიმწოდებელი“ - პირი, რომელიც ახორციელებს საქონლის მიწოდებას ამ ხელშეკრულების ფარგლებში.
	6. „საქონელი“ - ხელშეკრულების მე-2 მუხლით გათვალისწინებული ხელშეკრულების საგანი.
	7. ავტორიზებული ავტომანქანა - შემსყიდველის ავტომანქანა, რომელშიც მიმწოდებელმა უნდა უზრუნველყოს *[შესაბამისი მარკის საწვავის]* ჩასხმა.
	8. აგაი სისტემა - სისტემა/საშუალება, რომელიც უზრუნველყოფს ავტოგასამართი სადგურის პისტოლეტის და ავტორიზებული ავტომანქანის საწვავის ავზის ერთმანეთთან დაკავშირებას და იდენტიფიცირებას და, შედეგად, უზრუნველყოფს მიმწოდებლის ავტოგასამართ სადგურზე პრემიუმის ჩასხმას მხოლოდ ავტორიზებული ავტომანქანის საწვავის ავზში.
1. **ხელშეკრულების საგანი**

**2.1.** ხელშეკრულების საგანს წარმოადგენს „შემსყიდველის“ მიერ საწვავის შესყიდვა ეტაპობრივად 2014 წლის 31 დეკემბრის ჩათვლით.

**2.2**. საწვავის შეძენა პირველ ეტაპზე (2014 წლის 1 იანვრიდან ეტაპობრივად, მაგრამ არაუგვიანეს 2014 წლის 1 ივლისისა) განხორციელდება და პლასტიკური ბარათების საშუალებით, მეორე ეტაპზე - აგაი სისტემის საშუალებით, მხოლოდ იმ ავტორიზებული ავტომანქანებისთვის და იმ საორიენტაციო რაოდენობით რაც მითითებულია ხელშეკრულების დანართში (დანართი N2 ლიმიტები და ავტომანქანების მონაცემები). საწვავის მიღება განხორციელდება მხოლოდ ხელშეკრულების დანართით (ავტოგასამართი სადგურების სია დანართი N3) განსაზღვრულ ავტოგასამართ სადგურებზე.

1. **ხელშეკრულების ღირებულება**
	1. ხელშეკრულების საორიენტაციო ღირებულება შეადგენს **-----------------** ( ------------)ლარს.
	2. საწვავის საორიენტაციო რაოდენობა, სახეობა და ერთეულის ფასი მოცემულია დანართ №1-ში, რომელიც წარმოადგენს ამ ხელშეკრულების განუყოფელ ნაწილს.
	3. ხელშეკრულების ღირებულება მოიცავს როგორც მისაწოდებელი საქონლის ღირებულებას, ასევე წინამდებარე ხელშეკრულების შესრულებასთან დაკავშირებით მიმწოდებლის მიერ გაწეულ ყველა ხარჯს (გარდა ტრანსპორტირების ხარჯებისა სითხის მიწოდების შემთხვევაში) მათ შორის დღგ-ს და საწვავის შენახვის ხარჯებს ავტოგასამართი სადგურიდან მის გაცემამდე.
2. **საქონლის ფასის დაანგარიშების პირობები**
	1. ტენდერში მიმწოდებლის მიერ შეთავაზებული საბოლოო ფასიდან გამოითვლება „Z“ აშშ დოლარში (მიმწოდებლის ნავთობბაზამდე და ავტოგასამართ სადგურებამდე ტრანსპორტირებასთან, ლოჯისტიკასთან და შენახვასთან დაკავშირებული ხარჯები, ზედნადები ხარჯები, საწარმოს მოგება და აქციზი) შემდეგი ფორმულის მეშვეობით:

**Z=C/(R\*(D/1000)\*(100%+18%)) – P**

რომელშიც: C - ელექტრონული ვაჭრობის შედეგად დაფიქსირებული საბოლოო ფასი 1 ლიტრ *[შესაბამისი მარკის საწვავზე]* (ლარში); R –აშშ დოლართან მიმართებაში ლარის ოფიციალური გაცვლითი კურსის 2013 წლის ნოემბრის თვის საშუალო არითმეტიკული; D - გამარჯვებული მიმწოდებლის სატენდერო წინადადებით წარმოდგენილი *[შესაბამისი მარკის საწვავის]* სიმკვრივის მაჩვენებელი (გრ/სმ3); 18% - დღგ; P - PLATTS EUROPEAN MARKETSCAN-ის FOB Med (Italy) ბირჟაზე დაფიქსირებული (გამოქვეყნებული) საწვავის ერთი მეტრული ტონის 2013 წლის ნოემბრის თვის საშუალო არითმეტიკული ფასი აშშ დოლარში.

**4.2** მიმწოდებლის 1 ლიტრი საწვავის ფასი ყოველი კალენდარული თვისათვის გამოითვლება შემდეგი ფორმულის მეშვეობით:

**C=R\*(P+Z)\*(100%+18%)\*D/1000**

სადაც: P და R წარმოადგენს წინა კალენდარული თვის შესაბამისი მონაცემების საშუალო არითმეტიკულ სიდიდეს, ხოლო Z და D გამარჯვებულ სატენდერო წინადადებით წარმოდგენილ სიდიდეებს, რომლებიც უცვლელია 2014 წლის 31 დეკემბრის ჩათვლით.

**4.3** C-ს ცვლილება შესაძლებელია მხოლოდ R-ის ან/და P-ს ისეთი ცვლილების შემთხვევაში, რომელიც იწვევს C-ს სამი ან მეტი პროცენტული ოდენობით ცვლილებას საწვავის ხელშეკრულებით გათვალისწინებულ ფასთან მიმართებაში. ამასთან, C უნდა იყოს მიმწოდებლის საცალო რეალიზაციის ქსელში ერთი ლიტრი *[შესაბამისი მარკის საწვავის]* მიწოდების კალენდარული თვის განმავლობაში არსებული ფასების საშუალო არითმეტიკულ ოდენობაზე მინიმუმ 15 თეთრით (0,15 ლარით) ნაკლები.

**4.3.1** იმ შემთხვევაში, თუ გამარჯვებული მიმწოდებლის საცალო რეალიზაციის ქსელში ერთი ლიტრი *[შესაბამისი მარკის საწვავის]* საანგარიშო თვის საშუალო არითმეტიკული ფასი წინა თვის შესაბამის მაჩვენებელზე 10%–ზე (ასეულის სიზუსტით) მეტით შემცირებულია, მაშინ მიმდინარე თვის C უნდა იყოს გამარჯვებული მიმწოდებლის საცალო რეალიზაციის ქსელში ერთი ლიტრი პრემიუმის საანგარიშო თვის საშუალო არითმეტიკულ ოდენობაზე მინიმუმ 10 თეთრით (0,10 ლარით) ნაკლები, ხოლო თუ 15%–ზე მეტით შემცირებულია – მინიმუმ 5 თეთრით (0,05 ლარით) ნაკლები.

**4.3.2** მაგალითი: მიმდინარე თვე არის მარტი, საანგარიშო თვე არის თებერვალი, ხოლო საანგარიშო თვის წინა თვე არის იანვარი. შესაბამისად, თუ გამარჯვებული მიმწოდებლის საცალო რეალიზაციის ქსელში თებერვლის თვეში ერთი ლიტრის საშუალო ფასი იანვრის ანალოგიურ ფასთან მიმართებაში შემცირებულია 10%–ზე მეტით, მაშინ მარტის თვეში თვის C უნდა იყოს თებერვლის თვის საშუალო ფასზე მინიმუმ 10 თეთრით (0,10 ლარით) ნაკლები, ხოლო თუ 15%–მეტით შემცირებულია – მინიმუმ 5 თეთრით (0,05 ლარით) ნაკლები.

**4.4** იმ შემთხვევაში, თუ ხელშეკრულებაში არ მოხდა დამატებითი შეთანხმების სახით C-ს ცვლილების ასახვა, ანგარიშსწორების განხორციელებისას ხელშეკრულების მხარეები ხელმძღვანელობენ მიმწოდებლის ოფიციალურ ვებგვერდზე გამოქვეყნებული შესაბამისი თვის C-ს ოდენობით. C-ს ცვლილების შესახებ ინფორმაცია დაუყოვნებლივ უნდა ეცნობოს კონსოლიდირებული ტენდერის სატენდერო კომისიას (შემდგომში - სატენდერო კომისია).

**4.5.** მიმწოდებელი ვალდებულია ყოველი თვის პირველ სამუშაო დღეს სატენდერო კომისიას წარუდგინოს P და R და მათ საფუძველზე გამოთვლილი მიმდინარე თვის მისაწოდებელი *[შესაბამისი მარკის საწვავის]* 1 ლიტრის ფასი, რომელიც დაუყოვნებლივ უნდა განთავსდეს მიმწოდებელის ოფიციალურ ვებგვერდზე.

**4.6.** მიმწოდებელმა ასევე ყოველი სამუშაო დღის დასაწყისში უნდა მიაწოდოს სატენდერო კომისიას ინფორმაცია მის საცალო რეალიზაციის ქსელში არსებული 1 ლიტრი *[შესაბამისი მარკის საწვავის]* ყოველდღიური ფასის შესახებ ელექტრონული ფოსტის მისამართზე oil2014@spa.gov.ge

1. **მხარეთა უფლება-მოვალეობები**
	1. *მიმწოდებელი ვალდებულია:*

ა) უზრუნველყოს შემსყიდველისათვის საწვავის ბარათების ან აგაი სისტემის მეშვეობით (აგაი სისტემა უნდა დაინერგოს 2014 წლის 1 იანვრიდან ეტაპობრივად, მაგრამ არაუგვიანეს 2014 წლის 1 ივლისისა) მიწოდება;

ბ) შემსყიდველის მიერ ავტოგასამართ სადგურზე საწვავის ბარათის წარდგენისთანავე ან აგაი სისტემის შემთხვევაში - ავტოგასამართ სადგურებზე ავტორიზებული ავტომანქანის მისვლისთანავე უზურნველყოს ავტომანქანის გამართვა შესაბამისი საწვავით (საწვავის გაცემისას ხურდის სახით თანხის ან ტალონის დაბრუნება არ დაიშვება).

გ) უზრუნველყოს 2014 წლის 1 იანვრიდან ეტაპობრივად, მაგრამ არაუგვიანეს 2014 წლის 1 ივლისისა აგაი სისტემის დანერგვა (პლასტიკური ბარათების და აგაი სისტემის მოხმარების წესები განისაზღვრება დამატებითი დანართით). პლასტიკური ბარათების გაცემის და აგაი სისტემის დამონტაჟების პრიორიტეტულობა შემსყიდველი ორგანიზაციების მიხედვით განისაზღვრება მიმწოდებლისა და შემსყიდველის შეთანხმებით. აგაი სისტემის დანერგვის შემდეგ, საწვავის პლასტიკური ბარათების ან/და ტალონის სახით მიწოდება უნდა მოხდეს მხოლოდ გამონაკლის შემთხვევებში, სატენდერო დოკუმენტაციის, [,,ნავთობპროდუქციის (საწვავის) კონსოლიდირებული ტენდერის ჩატარების წესისა და პირობების დამტკიცების თაობაზე“](http://procurement.gov.ge/index.php?lang_id=GEO&sec_id=38) სახელმწიფო შესყიდვების სააგენტოს თავმჯდომარის 2011 წლის 29 დეკემბრის N25 ბრძანებისა ან/და სატენდერო კომისიის რეკომენდაციის საფუძველზე.

დ) განიხილოს შემსყიდველის პრეტენზიები და მიაწოდოს მოტივირებული წერილობითი პასუხი ყველა საკითხზე;

ე) უზურნველყოს ამ ხელშეკრულებით და სატენდერო დოკუმენტაციით მასზე დაკისრებული სხვა ვალდებულებების შესრულება.

* 1. *მიმწოდებელი უფლებამოსილია:*

ა) შემსყიდველს შეუჩეროს საწვავის მიწოდება, თუ შემსყიდველის მიერ წინამდებარე ხელშეკრულების მე-7 მუხლის 7.2 პუნქტით გათვალისწინებული გადახდის ვადები იქნება დარღვეული.

ბ) უზრუნველყოს საწვავის გაცემა მხოლოდ წინამდებარე ხელშკრულების დანართით გათვალისწინებულ ავტოგასამართ სადგურებზე, მიუხედავად მიმწოდებლის სასაქონლო ნიშნისა.

* 1. *შემსყიდველი ვალდებულია:*

ა) უზრუნველყოს ხელშეკრულების შესრულების კონტროლი (ინსპექტირება);

ბ) უზრუნველყოს საწვავის მიღება მხოლოდ წინამდებარე ხელშეკრულების დანართით გათვალისწინებულ ავტოგასამართ სადგურებზე, მიუხედავად მიმწოდებლის სასაქონლო ნიშნისა.

გ) შეასრულოს ამ ხელშეკრულებით, სატენდერო დოკუმენტაციით ან/და სატენდერო კომისიის რეკომენდაციით მასზე დაკისრებული სხვა ვალდებულებები.

1. **საწვავის ხარისხის და ხელშეკრულების შესრულების კონტროლი**

**6.1.** მიმწოდებელი ვალდებულია საკუთარი ხარჯებით, სატენდერო კომისიას 2014 წლის განმავლობაში სამჯერ არანაკლებ სამთვიანი ინტერვალით წარუდგინოს სსიპ ლევან სამხარაულის სახელობის სასამართლო ექსპერტიზის ეროვნული ბიუროს მიერ გაცემული დასკვნა დადგენილ სტანდარტებთან შესაბამისობის განსაზღვრის მიზნით შემდეგ პარამეტრებზე საწვავის შესაბამისი ტიპის გათვალისწინებით: *[ოქტანობა/ ცეტანის რიცხვი]*, სიმკვრივე, ტყვიის შემცველობა, ბენზოლის მოცულობითი წილი, არომატული ნახშირწყალბადების მოცულობითი წილი, გოგირდის შემცველობა, ავტოგასამართი სადგურის პისტოლეტის კალიბრი.

**6.2** შემსყიდველს ან მიმწოდებელს უფლება აქვს მოითხოვოს ალტერნატიული ექსპერტიზა, თუ რომელიმე მათგანი არ ეთანხმება გეგმიური ექსპერტიზის შედეგებს. ასეთ შემთხვევაში - ალტერნატიული ექსპერტიზის ხარჯები უნდა გაიღოს იმ მხარემ, ვინც მოითხოვა ალტერნატიული ექსპერტიზა. ალტერნატიულ ექსპერტიზას აქვს უპირატესი ძალა, თუ იგი შესრულებულია საერთაშორისო აღიარების მქონე ორგანიზაციის მიერ (მაგ. TUV, SGS და სხვ), რომელსაც არანაკლებ 5 წლიანი გამოცდილება გააჩნია საწვავის ექსპერტიზის სფეროში. ალტერნატიული ექსპერტიზის შემთხვევაში არ უნდა არსებობდეს ინტერესთა კონფლიქტი მიმწოდებელსა და ალტერნატიული საერთაშორისო ექსპერტიზის განმახორციელებელს შორის (მაგ. საწვავის წარმოშობის ქვეყანასთან, მიმწოდებელსა და ალტერნატიული საერთაშორისო ექსპერტიზის განმახორციელებლის ურთიერთდამოკიდებულებასთან და სხვა საკითხებთან მიმართებაში, რამაც შესაძლოა ეჭვქვეშ დააყენოს ექსპერტიზის დასკვნის მიუკერძოებლობა და ობიექტურობა).

**6.3** თუ შემსყიდველი სატენდერო კომისიას დაუსაბუთებს მისი ავტორიზებული ავტომანქანების დაზიანების ფაქტთან საწვავის შესაძლო კავშირს, სატენდერო კომისიას უფლება აქვს მოსთხოვოს მიმწოდებელს არაგეგმიური ექსპერტიზის ჩატარება სატენდერო კომისიის მიერ მითითებულ საექსპერტო დაწესებულებაში და სატენდერო კომისიისთვის შედეგების წარდგენა. ასეთ შემთხვევაში ექსპერტიზის ხარჯებს გაიღებს მიმწოდებელი.

**6.4** მიმწოდებელმა და შემსყიდველმა ყოველი თვის 10 რიცხვამდე სატენდერო კომისიას უნდა წარუდგინონ სატენდერო კომისიის მიერ დადგენილი ფორმით ინფორმაცია წინა თვის მოხმარებული საწვავის შესახებ.

1. **ანგარიშსწორება**
	1. ანგარიშსწორება განხორციელდება შემდეგი პირობებით:

 ა) ანგარიშსწორების ვალუტა - ლარი;

 ბ) ანგარიშსწორების ფორმა - უნაღდო, წინამდებარე ხელშეკრულებაში მითითებული მიმწოდებლის საბანკო რეკვიზიტებზე.

* 1. შემსყიდველი ორგანიზაცია ვალდებულია მიმწოდებლის მიერ საგადასახადო ანგარიშ-ფაქტურის წარმოდგენიდან 5 სამუშაო დღის ვადაში დაადასტუროს ან უარი თქვას დადასტურებაზე შესაბამისი დასაბუთებით. ანგარიშ-ფაქტურის შემსყიდველი ორგანიზაციის მიერ დადასტურების შემთხვევაში, ანგარიშსწორება მოხდება ყოველთვიურად მიწოდებული საწვავის მიხედვით გამოწერილი საგადასახადო ანგარიშ-ფაქტურის წარმოდგენიდან 10 სამუშაო დღის ვადაში.
1. **ხელშეკრულების შესრულების შეფერხება**
	1. თუ ხელშეკრულების შესრულების პროცესში მხარეები წააწყდებიან რაიმე ხელშემშლელ გარემოებებს, რომელთა გამო ფერხდება ხელშეკრულების პირობების შესრულება, ამ მხარემ დაუყოვნებლივ უნდა გაუგზავნოს მეორე მხარეს წერილობითი შეტყობინება შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორე მხარეს მის მიერ მიღებული გადაწყვეტილება აღნიშნულ გარემოებებთან დაკავშირებით.
	2. იმ შემთხვევაში, თუ ხელშეკრულების პირობების შესრულების შეფერხების გამო მხარეები შეთანხმდებიან ხელშეკრულების პირობების შესრულების ვადის გაგრძელების თაობაზე, ეს გადაწყვეტილება უნდა გაფორმდეს წერილობითი ფორმით.
2. **ხელშეკრულების პირობების შეუსრულებლობა**

**9.1** მიმწოდებლის მიერ კანონმდებლობითა და კონსოლიდირებულ ტენდერში მონაწილეობის შედეგად ნაკისრი ვალდებულებების შეუსრულებლობის ან/და არაჯეროვნად შესრულების შემთხვევაში, შესაბამისი შემსყიდველი ორგანიზაცია მიმართავს სატენდერო კომისიას ხელშეკრულების შეწყვეტის საკითხის გადაწყვეტის მიზნით. გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.

**9.2** სატენდერო კომისიის მიერ ხელშეკრულების შეწყვეტის შესახებ რეკომენდაციის მიღების შემთხვევაში, შემსყიდველი ორგანიზაცია წყვეტს ხელშეკრულებას, რის შედეგად მიმწოდებელს დაეკისრება შემსყიდველი ორგანიზაციის სასარგებლოდ საჯარიმო თანხის გადახდა, რომელიც გამოითვლება შემდეგნაირად: კონსოლიდირებულ ტენდერში ელექტრონული ვაჭრობის დასრულების დღეს გამარჯვებული მიმწოდებლის საცალო რეალიზაციის ქსელში არსებული 1 ლიტრი *[შესაბამისი მარკის საწვავის]* ფასისა და ელექტრონული ვაჭრობის შედეგად დაფიქსირებული საბოლოო ფასის სხვაობის გამრავლებით წინამდებარე ხელშეკრულებით შესასყიდი (დარჩენილი) საწვავის საორიენტაციო მოცულობაზე და გაყოფილი ხელშეკრულების მოქმედების ამოწურვამდე დაჩენილი თვეების რაოდენობაზე.

**9**.3. შემსყიდველის მიერ წინამდებარე ხელშეკრულების 7.2 პუნქტით განსაზღვრული გადახდის ვადის დარღვევისათვის, მიმწოდებლის მოთხოვნის შემთხვევაში, შემსყიდველს დაეკისრება პირგასამტეხლო ყოველ ვადაგადაცილებულ დღეზე გადაუხდელი თანხის 0.01%-ის ოდენობით.

1. **ხელშეკრულებაში ცვლილებების შეტანა**
	1. ნებისმიერი ცვლილება წინამდებარე ხელშეკრულებაში განხორციელდება წერილობით, მხოლოდ ორივე მხარის უფლებამოსილი წარმომადგენლის ხელმოწერით.
	2. თუ რაიმე წინასწარ გაუთვალისწინებელი მიზეზების გამო წარმოიშობა ხელშეკრულების პირობების შეცვლის აუცილებლობა, ცვლილებების შეტანის ინიციატორი ვალდებულია წერილობით შეატყობინოს მეორე მხარეს შესაბამისი ინფორმაცია.
2. **ხელშეკრულების შეწყვეტა**
	1. *წინამდებარე ხელშკრულება შეიძლება ვადამდე შეწყდეს:*

ა) ორმხრივი წერილობითი შეთანხმებით ნებისმიერ დროს;

ბ) ნებისმიერი მხარის ინიციატივით, ცალმხრივად და მხოლოდ სატენდერო კომისიის თანხმობით თუ მეორე მხარე არ ასრულებს ან არა ჯეროვნად ასრულებს ნაკისრ ვალდებულებებს, რის თაობაზეც მას წერილობით მიეცა გაფრთხილება და დარღვევის გამოსასწორებლად განესაზღვრა დამატებითი ვადა არანაკლებ 5 დღის ოდენობით. ამასთან, დამატებითი ვადა შეიძლება არ მიეცეს, თუკი აშკარაა, რომ მას შედეგი არ ექნება, ან ვალდებულების არაჯეროვნად შესრულების გამო შეწყვეტის ინიციატორ მახრეს ხელშეკრულების საგნისადმი ინტერესი ეკარგება.

* 1. ხელშეკრულების შეწყვეტა (მათ შორის, ვადის გასვლის გამო შეწყვეტა) არ ათავისუფლებს მხარეებს იმ ვალდებულებების შესრულებისაგან, რომლებიც ხელშეკრულების შეწყვეტამდე წარმოიშვა.
	2. შემსყიდველის ინიციატივით ხელშეკრულების ცალმხრივად შეწყვეტის შემთვევაში, მიმწოდებელს უფლება არ აქვს მოითხოვოს მიუღებელი შემოსავლისა ან/და ზიანის ანაზღაურება.

1. **დავების გადაწყვეტა**

**12.1** ხელშეკრულების მოქმედების პერიოდში შემსყიდველსა და მიმწოდებელს შორის წარმოშობილი ყველა დავა უნდა გადაიჭრას ურთიერთმოლაპარაკების გზით ან საქართველოს კანონმდებლობით დადგენილი წესით.

1. **ხელშეკრულების მოქმედების ვადა**

**13.1** წინამდებარე ხელშეკრულება ძალაში შედის ხელშეკრულების თავში მითითებული თარიღიდან და მოქმედებს 2014 წლის 31 დეკემბრის ჩათვლით.

1. **დაუძლეველი ძალა**

14.1. მხარეები თავისუფლდებიან ხელშეკრულებით გათვალისწინებული ვალდებულებების შეუსრულებლობით გამოწვეული პასუხისმგებლობისაგან, თუ აღნიშნული გამოწვეულია დაუძლეველი ძალის ზეგავლენით. აღნიშნულის არსებობის შემთხვევაში, მხარე ვალდებულია აცნობოს მეორე მხარეს ნაკისრი ვალდებულებების შესრულების შეუძლებლობის შესახებ.

14.2. თუ ერთ–ერთი მხარე დაუძლეველი ძალის გამო ვერ ასრულებს ნაკისრ ვალდებულებებს, იგი ვალდებულია დაუყოვნებლივ, მაგრამ არაუგვიანეს მომდევნო კალენდარული დღისა აცნობოს მეორე მხარეს მათი დადგომის ან/და დასრულების შესახებ. წინააღმდეგ შემთხვევაში, შესაბამისი მხარე არ გათავისუფლდება ნაკისრი ვალდებულებების შესრულებისაგან. მხარეთა პასუხისმგებლობა და ვალდებულებები განახლდება დაუძლეველი ძალის მოქმედებს დასრულებისთანავე.

14.3. თუ დაუძლეველი ძალის მოქმედება გრძელდება 30 დღეზე მეტ ხანს, მხარეს უფლება აქვს სატენდერო კომისიის თანხმობით ცალმხრივად შეწყვიტოს ხელშეკრულება.

1. **სხვა პირობები**

ხელშეკრულება შედგენილია ორი თანაბარი იურიდიული ძალის მქონე ეგზემპლარად, ქართულ ენაზე, აქედან ერთი ეგზემპლარი გადაეცემა მიმწოდებელს, ხოლო ერთი - შემსყიდველს.

1. **მხარეთა რეკვიზიტები:**

|  |  |
| --- | --- |
| ***Semsyidveli:*** | ***mimwodebeli:*** |

**დანართი №1**

**2013 წლის “\_\_\_\_”\_\_\_\_\_\_\_\_\_\_\_\_\_\_\_\_\_” # \_\_\_\_\_\_**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **#** | **საქონლის დასახელება** | **საქონლის ძირითადი მახასიათებლები** | **წარმოშობის ქვეყანა** | **საორიენტაციო რაოდენობა** | **ერთეულის ფასი** | **საერთო საორიენტაციო ღირებულება** | **მიწოდების ადგილი** | **მიწოდების ვადები** |
| **1** | **შესაბამისი მარკა** | **საქონლის დასახელება** |  | **ლიტრებში** | **ლარი** | **ლარი** | **ავტოგასამართი****სადგურები თანდართული სიის მიხედვით** | **01.01.2014-დან****31.1**2**.2014-მდე** |

**დანართი N2**

**ავტომანქანების მონაცემები და საწვავის ლიმიტები** (ლიმიტების მოცულობა საორიენტაციო ხასიათს ატარებს და შესაძლებელია შეიცვალოს მხარეთა მიერ ურთიერთშეთანხმებული წესით, კომუნიკაციის ნებისმიერი საშუალების გამოყენებით და არ საჭიროებს ხელშეკრულებაში ცვლილების შეტანას)

**დანართი N3**

 **აგს-ების ჩამონათვალი**